钦定古今图书集成/明伦汇编/交谊典/第007卷 > 性理会通 > 《报袁君陈秀才避师名书》前人
## 钦定古今图书集成/明伦汇编/交谊典/第007卷 > 性理会通 > 《报袁君陈秀才避师名书》前人

秀才足下：“仆避师名久矣。往在京师，后学之士到仆
门，日或数十人，仆不敢虚其来意，有长必出之，有不
至必惎之。”其教也虽若是，当时无师弟子之说。其所
不乐为者，非以师为非，弟子为罪也。有两事，“故不能
自视，以为不足为，一也；世久无师弟子，决为之，且见
非，且见罪，惧而不为，二也。”其大说具《答韦中立书》，今
以往可观之。秀才貌甚坚，辞甚强。仆自始觌，固奇秀
才，及见两文，愈益奇。虽在京都，日数十人到门者，谁
出秀才右耶？前已必秀才可为成人，仆之心固虚矣，
又何鲲鹏互乡于尺牍哉！秋风益高，暑气益衰，可偶
居卒谈，秀才时见咨。仆有诣内者，不敢爱惜。大都文
以行为本，在先诚其中；其外者，当先读《六经》，次《论语》、
孟轲书，皆经言，《左氏》《国语》、庄周、屈原之辞，稍采取之，
《穀梁子》《太史公》甚峻洁，可以出入，馀书俟文成异日
讨也。其归在不出孔子，此其古人贤士所懔懔者。求
孔子之道，不于异书。秀才志于道，慎勿怪，勿杂，勿务
速显。道苟成则勃然尔，久则蔚然尔。源而流者，岁旱
不涸，蓄谷者不病凶“年，蓄珠玉者不虞殍死矣。然则
成而久者，其术可见，虽孔子在，为秀才计，未必过此”
不具。《宗元白》。